Райнер Мария Рилке
Естир

Превод от немски: Стоян Бакърджиев, 1979

chitanka.info

Естир[0]

И седем дни те с гребени от злато

изчесваха тъгата й, която

бе като пепел в нейните коси.

Слугините на слънце ги сушиха,

с уханно миро след това ги миха

ден подир ден… Това не я спаси:

дойде денят, когато тя, опряна

на своите прислужнички, застана

в двореца като водена на смърт.

За миг усети, че дъха й спира

пред онзи, от когото се умира,

ако до него доближат.

Той озари я, в нейната корона

започнаха рубини да искрят;

изпълни я с очите си от трона

като изящен алабастров съд,

Но от мощта му тоя съд преля.

Премина трета зала с мрачен вид,

стени от зеленикав малахит

я умориха. И я заболя

да крачи с камъните, натежали

от блясъка на царя в тия зали,

изстинала от страх. Вървя, вървя

и го видя отблизо, засиял

да си почива в трона от кристал

като предмет. И тя се закова,

но я поде прислужничката вдясно,

помогна й да продължи докрая.

С върха на скиптъра си той допря я:

… в душата й внезапно стана ясно.

1908

[0] Естир — според библейското предание красива израилтянка, която била измежду събраните от цялата страна момичета за двореца на персийския нар Артаксеркс. Когато дошъл нейният ред да влезе в царското легло, персиецът бил омаян от красотата и скромността й. „И парят възлюби Естир повече от всичките жени; и тя придоби неговото благоволение и милост повече от всички девици; и той тури царската корона на главата й, и направи я царица вместо Астин.“ (Ест. 2; 17) ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.